དྲང་དོན་
མལ་གྱི་སྣང་ངོར་སྙུན་གྱི་ཚུལ་བསྟན། དེ་སྐབས་ཞལ་ནས། ང་ཟླ་བ་བཞི་བའི་བཅོ་ལྔ་ཚུན་
ལ་ན་བའི་ངོ་
ད་ཐ་
བའི་ངོ་ཡོད། དེ་ཕན་ཆད་ལ་སོང་ན་སྐྱོན་མེད། རིམ་གྲོ་བསྒྲུབ་མི་དགོས། གསུངས་
ཀྱང་ཞབས་གྲས་རྣམས་ནས་ཞབས་བརྟན་རིམ་གྲོ་མང་དུ་བསྒྲུབས། ཟླ་བ་གསུམ་པའི་ཉེར་
162

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ག༽
ལྔའི་ཉིན། མདང་རྨི་ལམ་དང་ཉམས་སྣང་གང་ཡིན་མ་ཤེས་ཀྱང་། བུད་མེད་རྒྱན་ཅན་ཞིག་
འོང་བར་སྨྲ་རྒྱུ་གང་ཡང་མེད་པར་ངས་ཁ་བཏགས་ཤིག་རྒྱབ་ལ་བཏགས་ནས་སོང་ཚར་
བའི་སྣང་བ་བྱུང་གསུངས་པར་དེ་བཟང་ངན་གྱི་ལྟས་གང་ཡིན་ཞུས་པར་ང་རང་འཁྲུལ་བ་
རེད་གསུངས། མཁའ་འགྲོའི་བསུ་བཟློག་ཅིག་བསྒྲུབ་ན་ཞུས་པར། ང་ལྟ་བུ་ལ་མཁའ་འགྲོའི་བསུ་
བ་འོང་བ་མ་རེད་གསུངས། འོ་ན་ཞབས་བརྟན་རིམ་གྲོ་ཅི་འདྲ་བསྒྲུབ་དགོས་ཁྱེད་མཁྱེན་
ཞེས་ནན་གྱིས་ཞུས་པར། ང་ལོ་དྲུག་ཅུ་རེ་བཞི་ཡིན་ཚེ་ལོ་མཐར་ཕྱིན་པ་རེད། ཆོས་པ་
རབ་ཅིག་བྱེད་མ་ཐུབ། འབྲིང་ཞིག་ཚེ་འདི་ལ་བྱས་པ་ཡིན་ཞེས་གདེང་ཐོབ་པའི་གསུངས་
བྱོན། དེ་ནས་བཞི་བའི་ཚེས་བདུན་གྱི་མཚན་མོ་ནས་སྙུན་ལྕི་བར་གྱུར་ཅིང་། ཚེས་བརྒྱད་
ལ་ཝང་ཆེན ན་མོ་དང་རྒྱལ་སྲས་ཆེན་མོ་སོགས་ཀྱིས་མཎྜལ་སྐུ་གསུང་ཐུགས་རྟེན་སོགས་
ཅས་བརྟན་བཞུགས་ཕུལ་ཞིང་། གཞན་ཡང་བཀའ་འགྱུར་བ་ཚང་སོགས་དགོན་
ཕན་ཚུན་གྱི་བླ་མ་ལས་སྣེ་སྦྱིན་བདག་སོ་སོས་ཀྱང་བརྟན་བཞུགས་ཕུལ་བར། ཁྱེད་རྣམས་
བདེན་ཚིག་གྲུ ཙེག་གྲུབ་པ་ཤ་སྟག་རེད། ཁྱེད་རྣམས་ཀྱིས་སྐྱབས་འཇུག་གྱིས། ང་ལ་རང་དབང་
མེད་ཅེས་གསུངས་ཏེ་ཞལ་བཞེས་མ་མཛད། ཚེས་བཅུའི་ཉིན་ཞལ་འདོན་ཐམས་ཅད་རྒྱས་
པར་གསུངས་ཤིང་། ཐུན་མོང་དང་ཐུན་མོང་མ་ཡིན་པའི་ཉམས་བཞེས་ལས་མི་གཡེལ་
བའི་ངང་ {་ངང་ནས་ཚེས་བཅུ་གཅིག་གི་ཉི་ཤར་ཙམ་ལ་རགས་པའི་གཟུགས་སྐུའི་ཟ་མ་ཏོག་སྐུ་
གདུང་གིས་འདུལ་བའི་གདུལ་བྱའི་དོན་དུ་བཞག་ནས་ཟག་པ་མེད་པའི་ཐུགས་ཀྱི་གཞོན་
ནུ་རིང་མོ་ཉིད་ནས་གང་དུ་བསྟི་བའི་གནས་མཆོག་སྤྲོས་བྲལ་འོད་གསལ་བདེ་བ་ཆེན་
པོའི་ཕོ་བྲང་དུ་ཞུགས་པར་གྱུར་ཏོ། ། དེ་ནས་ཞབས་འབྲིང་བ་རྣམས་དམུས་ལོང་མྱ་ངམ་གྱི་
ཐང་དུ་དམིགས་བུས་བོར་བ་ལྟར་གྱུར་ཀྱང་བསྲན་བཙུགས་ཏེ་སྐུ་གདུང་གི་སྲི་ཞུ་ཞབས་
ཏོག་དང་མཆོད་འབུལ་ལ་བརྩོན་པ་དང་། ཕྱོགས་དེའི་བླ་གྲྭ་སོ་སོར་དཀྱིལ་འཁོར་སྒྲུབ་
མཆོད་བདག་འཇུག་སོགས་ཀྱི་གྲ་བསྒྲིག་སོགས་ལ་བརྩོན་པར་བྱས། གཟུགས་སྐུའི་བཀོད་
པ་ཆོས་དབྱིངས་སུ་བསྡུས་པའི་ཉིན་དེར་དམ་པ་གང་གིས་ལོངས་སྤྱོད་རྫོགས་པའི་སྐུ་སྒྱུ་མ་
163

རྣམ་ཐར་གྱི་སྐོར།
ལྟ་བུ་མངོན་དུ་མཛད་པའི་སྒྲུབ་གཞིའི་དག་པའི་རླུང་གི་རང་མདངས་ནི་འདི་ལྟ་བུའོ་ཞེས་
མཚོན་པ་བཞིན་འཇའ་ཚོན་ཁ་དོག་སྣ་ལྔ་བ་དང་འོད་དཀར་པོ་ཞིག་དང་བཅས་ཉིན་གུང་
གི་བར་དུ་གནས་པ་བྱུང་ཞིང་། སྐུ་གདུང་རིན་པོ་ཆེ་ཞུགས་འབུལ་སྐབས་མེ་ཏོག་གི་ཆར་
བབས་པ་སོགས་ལྟས་ཡ་མཚན་པ་ཡང་བྱུང་། གཞན་མ་སོག་ཡུལ་དུ་བསྒྲུབ་པའི་དགོངས་
རྫོགས་ཀྱི་རིམ་པ་དང་སྐུ་གདུང་གི་ཞབས་ཏོག་ཞུགས་ལ་མ་ཕུལ་བར་དུ་ཇི་ལྟར་བསྒྲུབ་པ་
སོགས་ཀྱི་ས་བོན་མ་འབྱོར་པས་མ་བྲིས་ལ། རང་ཡུལ་མདོ་སྨད་ལྗོངས་སུ་མཛོད་པ་སོགས་
ནས་གཏོང་བའི་སྒོ་འཕར་ཡངས་པོར་ཕྱེ་སྟེ། རེབ་གོང་ཕྱོགས་སུ་ཤར་སྐུ་གཞོགས་དང་། ཨ་
རོལ་རིན་པོ་ཆེ་སོགས་བླ་མ་སོ་སོ་དང་། ཞལ་དཀར་ཚང་། ཨ་ཁྱུང་གོང་འགབ་སོགས་ཧོར་
ཚང་གནམ་ལ་ཁ་ཀྱ་གཙོས་མཛོད་དགེ་སོགས་ཡས་མས་ཀྱི་བླ་མ་གྲྭ་ཚང་སོ་སོཪ་འབུལ་
ནོད་བསྔོ་རྟེན་གདུང་མཆོད་གྱི་ཐེབས་འགྱེད་མང་སྐོལ་སོགས་རྒྱ་ཆེར་བསྒྲུབ་པའི་ཐོ་ཟུར་
གསལ་ལྟར་ལགས་ཤིང་། སྐུ་གདུང་གི་རིང་བསྲེལ་རྣམས་ཀྱང་རིན་པོ་ཆེའི་མཆོད་རྟེན་གྱི་
སྙིང་བོར་བཞུགས་སུ་གསོལ་ཏེ་སྐྱེ་དགུ་ཡོངས་ཀྱི་བསོད་ནམས་ཀྱི་ཞིང་ས་བླ་ན་མེད་པར་
བསྒྲུབ་སྟེ་རྣམ་པར་དག་པའི་བསྔོ་སྨོན་གྱིས་མཚམས་སྦྱར་བས་ནམ་ཡང་མི་འཛད་པའི་
རྣམ་དཀར་གྱི་གཏེར་དུ་བྱས་སོ། །
མི་བསྲུན་ཡིད་ལ་བརླམ་པའི་བྱེད་པོ་དང་། ། ཡུལ་གྱི་སྐྱེ་འགྲོ་བསོད་ནམས་དམན་
པའི་མཐུས། ། བརྩེ་ལྡན་མགོན་པོ་སྨྲ་བའི་ཉི་མ་གང་། ། ཆོས་དབྱིངས་ནུབ་རིའི་ཕང་བར་
དབྱེར་མེད་ཞུགས། ། དེ་ཚེ་སྐྱོ་གདུང་དད་པའི་ཆུ་འཛིན་ལས། ། མི་ཟད་མཆོད་སྦྱིན་ཆར་
གྱི་རྒྱུན་ཕབ་པས། ། དམ་པའི་དགོངས་ཟབ་ཆུ་གཏེར་འཕེལ་བ་ལས། ། གཞན་ཕན་འཕྲིན་
ལས་རླབས་ཕྲེང་སྟོང་དུ་རྩེན། ། འབད་རྩོལ་སྤྲོས་པ་ཞི་བའི་ཆོས་སྐུའི་དབྱིངས། ། བརྩེ་
དང་མོས་གུས་རྟེན་འབྱུང་ཚོགས་པ་ལས། ། ཆུ་ཟླ་བཞིན་དུ་འགྲོ་བློར་འཚམས་པ་ཡིན། །
གཟུགས་སྐུའི་སྣང་བ་འགོག་མེད་འཆར་བ་གཤིས། ། དེ་ལྟ་བུའི་བདག་ཉིད་ཆེན་པོ་འདི་
ཉིད་སྐུ་ཕྲེང་གོང་མ་མང་བོར་མཁས་གྲུབ་ཀྱི་སྐྱེ་བ་རིམ་པར་བརྒྱུད་པའི་སྐབས་ཀྱི་བཟང་
164

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ག༽
པོའི་བག་ཆགས་ཡོངས་སུ་སད་པས་ཐོག་མར་ན་ཚོད་ཆུང་ངུ་ནས་ལེགས་ཚོགས་ཀྱི་རྩ་
བ་འགྲན་ཟླ་མེད་པར་དགོངས་ཏེ། ༧ ཡབ་རྗེ་རྡོ་རྗེ་འཆང་ཐམས་ཅད་མཁྱེན་པ་སིཾ་ཧའི་
མཚན་ཅན་སོགས་དམ་པའི་བཤེས་གཉེན་དུ་མའི་ཞབས་རྡུལ་གཙུག་གི་རྒྱན་དུ་བཞེས་
ཏེ། བསམ་པ་དང་སྦྱོར་བ་རྣམ་པར་དག་པས་བསྟེན་ཚུལ་ཁྱད་པར་དུ་འཕགས་པས་རྟེན་
འབྲེལ་མགོ་ནས་འགྲིག་པས་ཆོས་སྲིད་ཀྱི་མཛད་བཟང་ཐམས་ཅད་བཞེད་དགུ་ལྷུན་གྲུབ་
ཏུ་བྱུང་ཞིང་། ཡོན་ཏན་ཐམས་ཅད་ཀྱི་གཞི་མ་སྡོམ་པ་གསུམ་གྱི་ཚུལ་ཁྲིམས་རྣམ་པར་
དག་པས་ཐུགས་རྒྱུད་ལེགས་པར་ཕྱུག་ཅིང་། ཟབ་རྒྱས་མདོ་རྒྱུད་ཀྱི་ལུང་ཁྲིད་དབང་རྗེས་
གནང་ དང་ཐ་སྙད་རིག་པའི་གནས་སོགས་ཕྱོགས་རེར་མ་གྱུར་པའི་ཤེས་བྱའི་གནས་ལ་མང་
དུ་ཐོས་པ་བཙལ་ཞིང་། ཐོས་དོན་ཐམས་ཅད་བསམ་པའི་སྒོ་ནས་སྒྲོ་འདོགས་བཅད་དེ་
གདམས་པར་ཤར། དེ་དག་ཀྱང་ཁ་ཕྱིར་བལྟས་སུ་མ་སོང་བར་ཐུགས་ཉམས་སུ་བཞེས་ཏེ་
སྐུ་ཚེའི་སྟོད་སྨད་དུ་ལུགས་གཉིས་ཀྱི་བྱ་བ་གཅིག་རྗེས་གཅིག་ནོན་གྱི་ཚུལ་དུ་བྱུང་བའི་
ཐུགས་བྲེལ་དུ་འ ་འཛིངས་པ་ལྟ་བུའི་ཀློང་དུ་ཡང་ལམ་གྱི་གཙོ་བོ་རྣམ་པ་གསུམ་གྱི་དམིགས་
རིམ་ཆ་ཚང་བའི་
བའི་ཤར་སྒོམ་སྔོན་དུ་བཏང་སྟེ། དེའི་རྩི་མ་ཡལ་བས་ཟིན་པའི་རྣལ་འབྱོར་
བླ་མེད་ཀྱི་ལམ་རིམ་གཉིས་ཀྱི་གདམས་པའི་དམིགས་ཁྲིད་སྤྱི་དང་ཁྱད་པར་དུ། ༧ ཡབ་
རྗེ་མཆོག་ལས་དབང་ཆེན་གསན་པ་ནས་བཟུང་བྱིན་རླབས་ཀྱི་གཏེར་ཆེན་པོ་རྟ་མགྲིན་
ཡང་གསང་ཁྲོས་པ་ཐུན་མོང་མ་ཡིན་པའི་ཐུགས་དམ་གྱི་ལྷར་བཟུང་སྟེ་རྒྱུན་བསྙེན་གྱི་
ཚུལ་དུ་བསྐྱེད་རྫོ སྐྱེད་རྫོགས་ཟུང་འབྲེལ་གྱི་རྣལ་འབྱོར་ཆག་མེད་མཛད་ཅིང་། འཛབ་ཀྱི་ལྗགས་
དུང་ཕྱུར་ལྷག་སོང་བས་གྲངས་བསྙེན་མཐར་ཕྱིན་ཏེ། ག
འཕྲུལ་མཐའ་དག་ལྷ་སྔགས་ ་དག་ལྷ་སྔགས་ཡེ་ཤེས་ཀྱི་རོལ་པ་ལས་མི་འདའ་བའི་གདེང་ཚད་
དེང་ཚད་མངོན་
དུ་གྱུར་པས་གནས་སྐབས་སུ་འཕྲིན་ལས་རྣམ་པ་བཞི་གང་ལ་ཡང་ཐོགས་པ་མེད་ཅིང་།
མཛད་པ་གང་བརྩམས་གེགས་མེད་མཐར་ཕྱིན་དུ་བྱུང་ལ། གཞན་ཡང་རྡོ་རྗེ་འཇིགས་
བྱེད། ནཱ་རོ་མཁའ་སྤྱོད་མ། དབང་གི་ལྷ་མོ་ཀུ་རུ་ཀུལླེ། མྱུར་མཛད་ཡེ་ཤེས་ཀྱི་མགོན་པོ་
165

རྣམ་ཐར་གྱི་སྐོར།
སོགས་ཡི་དམ་ཆོས་སྲུང་མང་བོའི་རྣལ་འབྱོར་བསྒོམ་བཟླས་ཀྱང་ཆག་མེད་མཛད་པ་
སོགས་སྤོང་བ་བསམ་གཏན་གྱི་འཁོར་ལོ་ལས་གཡེལ་བ་མེད་པའི་ངང་ནས་སྟོན་པ་ཐམས་
ཅད་མཁྱེན་པས་རབ་ཏུ་བྱུང་བའི་བྱ་བ་གཉིས་སུ་བཀའ་བསྩལ་པའི་ནང་ཚན་ཐམས་ཅད་
ཕུན་སུམ་ཚོགས་པའི་ཚུལ་གྱིས་རིས་མེད་ཀྱི་ཡུལ་ཁམས་ཞབས་ཀྱིས་བཅགས་ཤིང་བདོག་
པའི་དངོས་པོ་གང་ཕུལ་རྣམས་རང་དོན་གྱི་འཁྲི་བ་སྤུ་ཙམ་ཡང་མེད་པར་གདུལ་བྱའི་
ཚོགས་འདུམ་པའི་ཆེད་ཁོ་ནར་བཞེས་ཏེ། དེ་ཡང་ཆུད་ཟོས་སུ་མི་འགྲོ་བར་མཆོག་གསུམ་
གྱི་རྟེན་བཞེངས་པ་སོགས་ཐབས་མཁས་དུ་མས་སྙིང་བོ་མེད་པའི་ཆོས་ལས་སྙིང་བོ་དམ་
པ་བླངས་ཤིང་། སྐལ་བ་དང་ལྡན་པའི་གདུལ་བྱ་ཡོངས་ལ་མདོ་སྔགས་ཀྱི་ཟབ་ཆོས་ཆར་
བཞིན་ཕབ་སྟེ་
་སྟེ་གསུང་གི་བདུད་རྩིས་འཚོ་བའི་བུ་སློབ་ཀྱིས་འཛིན་མའི་ཐིག་ལེ་འགེངས་པ་ལྟར་
གྱུར་ཅིང་། གཞན་ཡང་སོ་སོའི་འདོད་མོས་དང་བསྟུན་པའི་རྐྱེན་སེལ་རིམ་གྲོ། བྱི
བྱིན་རླབས།
བཀའ་བསྒོ། བརྟགས་ཞུས་ཕྱག་དབང་སོགས་གང་ལ་གང་འོས་ཀྱི་སྒོ་ནས་མཐོང་ཐོས་
དྲན་རེག་གི་སྐྱེ་བོ་མཐའ་དག་གནས་སྐབས་དང་མཐར་ཐུག་གི་དགའ་བདེའི་དཔལ་ལ་
འགོད་པར་མཛད་པ་ནི། མཁས་གྲུབ་སྨྲ་བའི་ཉི་མས། མགོན་པོ་ཁྱོད་ཀྱི་ཞལ་གྱིདབུགས་ཙམ་ཡང་། །
མཐའ་དག་འགྲོ་ལ་སྨན་པའི་རྒྱུ་འགྱུར་ན། ། ཞེས་སོགས་གསུངས་པ་ལྟར་ལགས་ལ། དེ་
ལྟར་བླ་མ་མཆོག་གི་མཛད་པ་རྨད་དུ་བྱུང་བའི་སྡོམ་ཙམ་ཞིག་གནད་འདྲིལ་བར་བྲིས་
པ་འདི་བཞིན་དུ། སྔོན་བྱོན་དམ་པའི་རྗེས་སུ་སློབ་པར་འདོད་པ་རྣམས་ཀྱིས་ནི་སྙིང་བོ་
མེད་པའི་ལོངས་སྤྱོད་དང་གྲགས་སྐམ་ཟ་ཟིའི་རྗེས་སུ་མི་འབྲང་བར་ལམ་གྱི་རྩ་བ་བཤེས་
གཉེན་བསྟེན་ཚུལ་དང་ཡོན་ཏན་གྱི་གཞི་མ་ཚུལ་ཁྲིམས་ཀྱི་རྨང་ཚུགས་པར་བྱས་ཏེ་མདོ་
སྔགས་ཐུབ་བསྟན་ཡོངས་རྫོགས་གདམས་པའི་ལུས་གཅིག་ཏུ་དྲིལ་བའི་ཉམས་ལེན་གྱི་
དལ་འབྱོར་དོན་ལྡན་དུ་བྱ་བ་ནི་སྐྱེས་བུ་དམ་པའི་རྣམ་ཐར་བཤད་པའི་དགོས་དོན་གྱི་
གཙོ་བོ་ཡིན་པས་ཚུལ་འདི་ལ་ངེས་པ་བསྐྱེད་ནས་སྒོ་གསུམ་དམ་པའི་བརྟུལ་ཞུགས་ལ་
གནས་པར་བྱའོ། ། སྨྲས་པ། རྣམ་དག་ཚུལ་ཁྲིམས་རྩ་བ་རབ་བརྟན་ཅིང་། ། རྣམ་མང་ཐོས་
166

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ག༽
བསམ་སྒོམ་པའི་ཡལ་འདབ་རྩེར། ། རྣམ་དཀར་མཛད་པའི་འབྲས་བཟང་ཡོངས་སྨིན་
པས། ། རྣམ་གྲོལ་རོ་བརྒྱའི་དགའ་སྟོན་མཆོག་སྟེར་བ། ། དམ་པའི་རྟོགས་བརྗོད་ཡོངས་འདུའི
ཁྲི་ཤིང་གང་། ། དམ་པའི་ངང་ཚུལ་གསལ་བྱེད་མེ་ལོང་སྟེ། ། དམ་མིན་རི་དྭགས་སྐྲག་བྱེད་
སེང་གེའི་དབྱངས། ། དམ་པའི་གོ་འཕང་བགྲོད་པའི་དམིགས་བུའང་ཡིན། ། དེ་ཕྱིར་སྙིགས་
མའི་མགོན་དུ་བྱོན་པའི་བཤེས། ། དེ་ཡི་ཡོན་ཏན་རང་བཞིན་བརྗོད་པའི་གཏམ། ། དེ་ཡི་
གསུང་ལས་སྐྱེས་པའི་རྣམ་དཔྱོད་ཅན། ། དེ་དག་རྣམས་ཀྱིས་བསྐུལ་ཕྱིར་མདོ་ཙམ་བྲིས། །
ཚུལ་འདིར་འབད་ལས་བྱུང་བའི་དགེ་ཚོགས་མཐུས། ། ཚུལ་ལྡན་དམ་པའི་ཚོགས་རྣམས་
ཞབས་བརྟན་ཅིང་། ། ཚུལ་ཁྲིམས་རྣམ་དག་བསྟན་པའི་སྙིང་བོ་རྒྱས། ། ཚུལ་བཞིན་སྤྱོད་
པའི་སྐྱེ་བོས་ས་ཁྱབ་ཤོག ། མ་ལུས་འཇིག་རྟེན་ཡོངས་ཀྱི་རྒུད་པའི་མུན། ། མ་ལུས་མིང་གི་
ལྷག་མ་ཙམ་གྱུར་ཏེ། ། མ་རྒན་འགྲོ་ཀུན་གནས་སྐབས་མཐར་ཐུག་ཏུ། ། མ་སྨད་བདེ་སྐྱིད་
དཔལ་གྱིས་འཚོ་གྱུར་ཅིག ། བདག་སོགས་སྐྱེ་ཞིང་སྐྱེ་བར་དམ་པའི་བཤེས། ། བདག་ཉིད་
ཆེན་པོས་འབྲལ་མེད་རྗེས་བཟུང་སྟེ། ། བདག་པས་གཞན་གཅེས་རིན་ཆེན་སེམས་མཆོག་
གིས། ། བདག་གཞན་དོན་གཉིས་ལྷུན་གྱིས་གྲུབ་གྱུར་ཅིག ། མི་བཟད་སྙིགས་མའི་དབང་
གྱུར་སྐྱེ་བོ་འདི། ། མི་དགེའི་ལམ་ལས་མྱུར་བར་ལྡོག་གྱུར་ཏེ། ། མི་འགྱུར་དད་པས་མཆོག་
གསུམ་སྐྱབས་སོང་བས། ། མི་ཟད་བདེ་དགེའི་འབྱོར་བས་ཕྱུག་པར་ཤོག ། ཆོས་ཀྱི་མངའ་
བདག་བླ་མའི་བྱིན་རླབས་དང་། ། ཆོས་དབྱིངས་རྟེན་འབྲེལ་བདེན་པའི་ནུས་པ་ཡིས། །
ཆོས་ལྡན་བསམ་པའི་དོན་ཀུན་འབད་མེད་དུ། ། ཆོས་བཞིན་འགྲུབ་པའི་དགེ་མཚན་
འབར་གྱུར་ཅིག ། རྒྱལ་བའི་བསྟན་སྲུང་གཙོ་བོ་ཕྱག་དྲུག་མགོན། ། རྒྱལ་བའི་བསྟན་
འཛིན་ཡོངས་ཀྱི་བཀའ་སྲུང་ཁྱོད། ། རྒྱལ་བ་ཀུན་དངོས་བླ་མའི་བཀའ་བཞིན་དུ། ། རྒྱལ་
བསྟན་སྤེལ་བའི་འཕྲིན་ལས་གཡེལ་མེད་མཛོད། ། ཅེས་མདོ་སྨད་བསྟན་པའི་གསལ་བྱེད་ཆེན་པོ་
རྡོ་རྗེ་འཆང་བློ་བཟང་བཀྲ་ཤིས་རབ་རྒྱས་དཔལ་བཟང་པོའི་རྣམ་པར་ཐར་པ་མདོ་ཙམ་བརྗོད་པ་འདི་ནི། དམ་
པ་གང་གི་གཅུང་བོ་ལུང་རྟོགས་མངའ་བདག་གསེར་ཁ་མཆོག་སྤྲུལ་རིན་པོ་ཆེ་དང་། སྐུ་ཚ་རིག་གནས་སྨྲ་བའི་
167

རྣམ་ཐར་གྱི་སྐོར།
དབང་ཕྱུག་ཞལ་དཀར་སྤྲུལ་སྐུ་རིན་པོ་ཆེ། མཁྱེན་ཡངས་དམ་པ་ཨ་ཁྱུང་སྤྲུལ་བའི་སྐུ་རིན་པོ་ཆེ་སོགས་གསུང་
གི་བདུད་རྩིས་འཚོ་བའི་གདན་ས་འཛིན་པའི་བླ་མ་རྣམས་དང་། སྒྲུབ་པའི་རྒྱལ་མཚན་འཛིན་པ་ཁྱི་སྣའི་སྔགས་
རམས་པའི་སྤྲུལ་སྐུ། བ་ཡུས་རི་ཁྲོད་པ་སོགས་ཡས་མས་ཀྱི་བྱ་བཏང་སྤོང་བ་བ་རྣམས་དང་། བསྟན་པའི་སྦྱིན་
བདག་ཉ་ཏོའི་དཔོན་པོ་འཚོ་བྱེད་ཀུན་བཟང་སོགས་ལུགས་གཉིས་ཀྱིས་འབྲེལ་བའི་སློབ་འབངས་སྦྱིན་བདག་
སོ་སོ་དང་། བླ་བྲང་རང་གི་ཕྱག་མཛོད་མཁྱེན་རབ་རྒྱ་མཚོ། གཉེར་བ་བློ་བཟང་སྙན་གྲགས། དྲུང་ཡིག་དར་རྒྱས་
དགེ་སློང་། མཆོད་དཔོན་བློ་བཟང་བྱམས་པ། རོང་ངར་དཔོན་པོ་བཅས་ནས་ནན་ཏན་ཆེན་པོས་བཀྲ་ཤིས་པའི་
ལྷ་རྫས། གོས་མང་ནོག་རྒྱན་བཞི་མ་ཡུག་གཅིག དངུལ་སྲང་གསུམ། རྟ་གཅིག་བཅས་བསྐུལ་བའི་ངོར། རྣམ་
ཐར་གྱི་ས་བོན་རགས་རིམ་ཙམ་འདུག་པར་གཞི་བྱས་ཏེ་མདོར་དྲིལ་བའི་ཚུལ་དུ། ༧ རོང་པོ་ཆོས་རྗེའི་སྐྱེ་བར་
འབོད་པའི་བཙུན་གཟུགས་བློ་བཟང་འཕྲིན་ལས་ཀྱིས་ས་ཡོས་ཆུ་སྟོད་ཟླ་བའི་དཀར་ཕྱོགས་ཀྱི་རྫོགས་པ་གསུམ་
པའི་ཚེས་ལ་མཁའ་འགྲོ་འདུ་བའི་གནས་ཆེན་སྟག་ཚང་དཔལ་ལྷའི་གནས་མདུན་གྱི་ཆོས་གྲྭ་ཆེན་པོའི་འདུ་
ཁང་གི་ཉེ་འདབས་སྐལ་བཟང་ལྷ་ཁང་དུ་རྫོགས་པར་སྦྱར་བའོ། ། འདིས་ཀྱང་འཇམ་མགོན་བསྟན་པའི་སྙིང་
བོ་ཕྱོགས་དུས་ཀུན་ཏུ་རྒྱས་པར་བྱེད་ནུས་པར་གྱུར་ཅིག །
168

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ག༽